IRM diffusionis
IRM diffusionis vel iconismus resonantia magnetica diffusione pensatus vel, abbreviatura internationali DWI, est, ab anno 1985, sequentia IRM specialis, qua, ope diffusionis molecularum aquae, dissimilitudines imaginis IRM augeantur. Diffusio ad motus molecularum aquae, ut inter spatium extracellulare et intracellulare, spectat. Motus dolosi, ut in apoplexia cerebri, duorum temporum comparatione collocari possint: Sine motu valores aequales sunt et differentia 0 est, cum motu autem differentia >0 apparet. Eo modo regiones diffusionum aquae pathologicarum imago duarum dimensionum computari queat (imaginem vid.). Methodo hac apoplexia cerebri technicis conventionalibus maturius dignosci potest. Varietas est Iconismus tensore diffusionis factus, abbreviatura internationali DTI, quo motus aquae normales (et lineares et regulares) ope vectorum (hic tensorum nominantur) calculari possunt. Iconismus imagines cursuum tractuum nervalium ostendit.